Amel Majri

Amel Majri (s. 25. tammikuuta 1993) on tunisialaissyntyinen ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa kesäkuun 2025 loppuun mennessä 80 ottelua ja tehnyt niissä 12 maalia. Hän pelasi MM-kilpailuissa 2015 kaksi ottelua avauskokoonpanossa. Rio de Janeiron kesäolympialaisissa 2016 hän pelasi kolme ottelua ja teki maalin Kolumbiaa vastaan. MM-kilpailuissa 2019 hän pelasi avauskokoonpanossa Ranskan kaikissa viidessä ottelussa. MM-kilpailuissa 2023 hän pelasi kaksi alkulohko-ottelua, joista toisen avauskokoonpanossa.

Majri on edustanut Olympique Lyonnais'ta kaudesta 2010–2011 alkaen.

 Lähteet 

Luokka:Ranskalaiset jalkapalloilijat
Luokka:Vuonna 1993 syntyneet
Luokka:Elävät henkilöt